**Θεσσαλονίκη 08-07-2021**

**ΑΝΑΚΟΙΝΩΣΗ**

Το Δασαρχείο Θεσσαλονίκης ανακοινώνει την απευθείας ανάθεση για τη **«Μίσθωσης μηχανήματος για συντήρηση των δασικών αντιπυρικών δρόμων και λωρίδων του Περιαστικού Δάσους Θεσσαλονίκης, έτους 2021» (CPV: 43210000-8)**, σύμφωνα με το άρθρο 118 του Ν4412/2016 όπως τροποποιήθηκε με το Ν. 4782/2021 με το σύστημα προσφοράς για το σύνολο της εργασίας επί των τιμών του τιμολογίου της Υπηρεσίας, κατ’ επιταγήν της από 02 Ιουλίου 2021 Τεχνικής Έκθεσης της Υπηρεσίας μας για ύψος δαπάνης μέχρι το ποσό των **24.000,00€ (συμπεριλαμβανομένου του ΦΠΑ 24%)**.

1. Η δαπάνη που θα προκληθεί θα καλυφθεί από τις πιστώσεις του Πράσινου Ταμείου σύμφωνα με την υπ. αριθ. ΥΠΕΝ/ΔΠΔΠ/36806/1151/15-04-2021 Απόφαση της Γενική Διεύθυνσης Δασών & Δ.Π. του Υπουργείου Περιβάλλοντος και Ενέργειας (ΑΔΑ: 6ΣΝΛ4653Π8-4ΟΨ).
2. Το ποσό προσφοράς θα είναι σε ευρώ χωρίς ΦΠΑ και θα αναγράφεται αριθμητικά και ολογράφως σε έντυπο που χορηγείται από την Υπηρεσία ηλεκτρονικά ή εντύπως. Σε περίπτωση που δεν προκύπτει με σαφήνεια η τιμή, η προσφορά θα απορρίπτεται ως απαράδεκτη.
3. Οι προσφορές θα γίνονται αποδεκτές στα γραφεία του Δασαρχείου Θεσσαλονίκης ως την Τρίτη 13 – 07 – 2021 και ώρα 10:00 π.μ. (λήξη επίδοσης προσφορών) σε κλειστό φάκελο που θα περιλαμβάνει την οικονομική προσφορά και τα δικαιολογητικά του οικονομικού φορέα.
4. Αν για λόγους ανωτέρας βίας, δεν διενεργηθεί η αποσφράγιση κατά την ορισθείσα ημέρα ή αν μέχρι την μέρα αυτή δεν έχει υποβληθεί καμία προσφορά, η αποσφράγιση και καταληκτική ημερομηνίας αντίστοιχα μετατίθενται σε οποιαδήποτε άλλη ημέρα. Η απόφαση αυτή αναρτάται στο ΚΗΜΔΗΣ και στην ιστοσελίδα www.m-t.gov.gr. Αν και στη νέα αυτή ημερομηνία δεν καταστεί δυνατή η αποσφράγιση των προσφορών ή δεν υποβληθούν προσφορές, μπορεί να ορισθεί και νέα ημερομηνία.
5. Στο διαγωνισμό γίνονται δεκτοί ιδιοκτήτες, καθώς και χρήστες μηχανημάτων: **Διαμορφωτήρα γαιών (GRADER) με ιπποδύναμη 150 ΗΡ (ίππων) και άνω**. Για την απόδειξη της τεχνικής τους ικανότητας οι οικονομικοί φορείς θα πρέπει να προσκομίσουν:

* Φωτοαντίγραφο της **άδειας** **των μηχανημάτων** (µε επίδειξη της πρωτότυπης εφόσον επιλεγεί ως μειοδότης ο υποψήφιος). Σε περίπτωση που τα Τεχνικά Στοιχεία δεν αποτυπώνονται στην άδεια του μηχανήματος, θα πρέπει να υποβληθεί µαζί µε την άδεια μηχανήματος έργου, τεχνική έκθεση - περιγραφή από Μηχανολόγο ή Ηλεκτρολόγο Μηχανικό στην οποία να αναγράφονται τα τεχνικά χαρακτηριστικά που δεν αναφέρονται στην άδεια.
* Φωτοαντίγραφο **ασφαλιστηρίου συμβολαίου** μηχανήματος, το οποίο πρέπει να είναι σε ισχύ την ημέρα της καταλυτικής ημερομηνίας των προσφορών.
* Παραστατικό πληρωμής **Τελών Χρήσης** Μ.Ε που να καλύπτουν την ημερομηνία της καταλυτικής ημερομηνίας των προσφορών (στο οποίο θα αναγράφεται ο αριθμός κυκλοφορίας του Μ.Ε) ή βεβαίωση πληρωμής τους από την αρμόδια υπηρεσία.
* **Υπεύθυνη δήλωση του Ν. 1599/86** από Συνεργείο – Μηχανουργείο σχετικά µε τον χρόνο γενικής επισκευής - συντήρησης του κινητήρα του μηχανήματος.
* Ο διαμορφωτήρας θα πρέπει να διαθέτει **μηχανισμό καταγραφής απόστασης**.
* **Άδεια χειριστού/ άδειες χειριστών** μηχανήματος. Σε περίπτωση που δε συμπίπτει ο χειριστής του μηχανήματος με τον οικονομικό φορέα, επίσημο έγγραφο που να αποτυπώνεται η σχέση συνεργασίας του χειριστή με τον οικονομικό φορέα.

1. Προκειμένου να αποδείξει ο οικονομικός φορέας ότι δεν υπάρχει λόγος αποκλεισμού του από διαδικασίες σύναψης δημοσίων συμβάσεων του Ν.4412/2016 όπως ισχύει, παράλληλα με την οικονομική προσφορά και τα παραπάνω δικαιολογητικά, θα πρέπει επιπρόσθετα να καταθέσει:
   * **ενιαίο πιστοποιητικό δικαστικής φερεγγυότητας**, το οποίο διαθέσιμο από την ιστοσελίδα [www.gov.gr](http://www.gov.gr). Εναλλακτικά, ο οικονομικός ανάδοχος μπορεί να καταθέσει κατ’ ελάχιστον απόσπασμα ποινικού μητρώου, το οποίο είναι σε ισχύ. Σε αυτή την περίπτωση, ο οικονομικός φορέας θα καταθέσει το ενιαίο πιστοποιητικό δικαστικής φερεγγυότητας, εφόσον επιλεγεί ως μειοδότης.
   * **φορολογική ενημερότητα**
   * **ασφαλιστική ενημερότητα**
2. Απαραίτητη προϋπόθεση για τους χρήστες μηχανημάτων είναι η έμπρακτη απόδειξη σχέσης μεταξύ του προσφέροντος και του μηχανήματος το οποίο θα πρέπει να πληροί τα κριτήρια εγκυρότητας σύμφωνα με την ισχύουσα νομοθεσία και να είναι σε ισχύ, την ημέρα της δημοπρασίας, και για χρονικό διάστημα ισχύος τουλάχιστον έξι (6) μηνών και σε κάθε περίπτωση για όλο το χρονικό διάστημα εκτέλεσης των εργασιών.
3. Για τη συμμετοχή στο διαγωνισμό δεν απαιτείται η κατάθεση εγγυητικής επιστολής. Η μίσθωση περιλαμβάνει εγγύηση καλής εκτέλεσης ίση με 4% επί της εκτιμώμενης αξίας της σύμβασης, σύμφωνα με το άρθρο 72 του Ν. 4412/2016 όπως ισχύει.
4. Εάν η προσφερόμενη τιμή του μειοδότη (οικονομικού φορέα) είναι μικρότερη από την αρχική τιμή μονάδος, όπως αυτή ορίζεται στην αντίστοιχη εγκεκριμένη μελέτη (ανωτέρω Νο15 σχετικό) και προκειμένου να επιτευχθεί η μέγιστη δυνατή αξιοποίηση της χορηγηθείσας πίστωσης δεδομένου των αυξημένων αναγκών για συντήρηση του δασικού οδικού δικτύου και των αντιπυρικών λωρίδων του Περιαστικού Δάσους Θεσσαλονίκης, τότε το δασαρχείο Θεσσαλονίκης μπορεί να αυξήσει την ποσότητα των τετραγωνικών μέτρων επέμβασης μέχρι του συνολικού ποσού της παρούσας δαπάνης (ήτοι 24.000 Ευρώ με Φ.Π.Α).
5. Περισσότερες πληροφορίες παρέχονται κατά τις εργάσιμες ημέρες και ώρες από τiς Δρ. Περ. Κουράκλη (email:  [pkourakli@damt.gov.gr](mailto:pkourakli@damt.gov.gr), τηλ.:2313309047,) και κα Μαρία Πεταλίδου (email: [mpetalidou@damt.gov.gr](mailto:mpetalidou@damt.gov.gr), τηλ.: 2313309936) στα γραφεία του Δασαρχείου Θεσσαλονίκης (Email: [das-the@damt.gov.gr](mailto:das-the@damt.gov.gr), τηλ.: 2313309050).

|  |
| --- |
| **Η Αναπληρώτρια Προϊσταμένη Δασαρχείου Θεσσαλονίκης**  **Δρ. Σουλτάνα Καλαϊτζή**  **Δασολόγος-Περιβ/γος Msc** |